title: Deċiżjoni tal-Kunsill (UE) 2017/790 tal-25 ta' April 2017 dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XX (L-Ambjent) tal-Ftehim ŻEE

text:
                  9.5.2017

                  MT

                  Il-Ġurnal Uffiċjali tal-Unjoni Ewropea

                  L 119/16

            DEĊIŻJONI TAL-KUNSILL (UE) 2017/790
      tal-25 ta' April 2017
      dwar il-pożizzjoni li għandha tiġi adottata, f'isem l-Unjoni Ewropea, fil-Kumitat Konġunt taż-ŻEE dwar emenda għall-Anness XX (L-Ambjent) tal-Ftehim ŻEE
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 192(1) flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta' Novembru 1994 dwar arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b'mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim ŻEE”) daħal fis-seħħ fl-1 ta' Jannar 1994.

                  (2)

                  Skont l-Artikolu 98 tal-Ftehim ŻEE, il-Kumitat Konġunt taż-ŻEE jista' jiddeċiedi li jemenda, fost l-oħrajn, l-Anness XX (L-Ambjent) tal-Ftehim ŻEE.

                  (3)

                  Ir-Regolament (UE) Nru 510/2011 tal-Parlament Ewropew u tal-Kunsill (3) jenħtieġ li jiġi inkorporat fil-Ftehim ŻEE.

                  (4)

                  Ir-Regolament Delegat tal-Kummissjoni (UE) Nru 205/2012 (4) jenħtieġ li jiġi inkorporat fil-Ftehim ŻEE.

                  (5)

                  Ir-Regolament ta' Implimentazzjoni tal-Kummissjoni (UE) Nru 293/2012 (5) jenħtieġ li jiġi inkorporat fil-Ftehim ŻEE.

                  (6)

                  Ir-Regolament Delegat tal-Kummissjoni (UE) Nru 114/2013 (6) jenħtieġ li jiġi inkorporat fil-Ftehim ŻEE.

                  (7)

                  Ir-Regolament Delegat tal-Kummissjoni (UE) Nru 1047/2013 (7) jenħtieġ li jiġi inkorporat fil-Ftehim ŻEE.

                  (8)

                  Ir-Regolament (UE) Nru 253/2014 tal-Parlament Ewropew u tal-Kunsill (8) jenħtieġ li jiġi inkorporat fil-Ftehim ŻEE.

                  (9)

                  Ir-Regolament Delegat tal-Kummissjoni (UE) Nru 404/2014 (9) jenħtieġ li jiġi inkorporat fil-Ftehim ŻEE.

                  (10)

                  Ir-Regolament ta' Implimentazzjoni tal-Kummissjoni (UE) Nru 410/2014 (10) jenħtieġ li jiġi inkorporat fil-Ftehim ŻEE.

                  (11)

                  Ir-Regolament ta' Implimentazzjoni tal-Kummissjoni (UE) Nru 427/2014 (11) jenħtieġ li jiġi inkorporat fil-Ftehim ŻEE.

                  (12)

                  L-Anness XX (L-Ambjent) tal-Ftehim ŻEE għalhekk jenħtieġ li jiġi emendat skont dan.

                  (13)

                  Il-pożizzjoni tal-Unjoni fil-Kumitat Konġunt taż-ŻEE għandha għalhekk tkun ibbażata fuq l-abbozz ta' Deċiżjoni mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tiġi adottata, f'isem l-Unjoni, fil-Kumitat Konġunt taż-ŻEE dwar l-emenda proposta għall-Anness XX (L-Ambjent) tal-Ftehim ŻEE, għandha tkun ibbażata fuq l-abbozz ta' Deċiżjoni tal-Kumitat Konġunt taż-ŻEE mehmuż ma' din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fil-Lussemburgu, il-25 ta' April 2017.

               Għall-Kunsill

               Il-President

            I. BORG

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  Ir-Regolament (UE) Nru 510/2011 tal-Parlament Ewropew u tal-Kunsill tal-11 ta' Mejju 2011 li jistabbilixxi standards ta' rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief (ĠU L 145, 31.5.2011, p. 1).

         (4)  Ir-Regolament Delegat tal-Kummissjoni (UE) Nru 205/2012 tas- 6 ta' Jannar 2012 li jemenda l-Anness II għar-Regolament (UE) Nru 510/2011 tal-Parlament Ewropew u tal-Kunsill fir-rigward tas-sors tad-dejta u tal-parametri tad-dejta li għandhom ikunu rrappurtati mill-Istati Membri (ĠU L 72, 10.3.2012, p. 2).

         (5)  Ir-Regolament ta' Implimentazzjoni tal-Kummissjoni (UE) Nru 293/2012 tat-3 ta' April 2012 dwar il-monitoraġġ u r-rapportar ta' dejta fuq ir-reġistrazzjoni ta' vetturi kummerċjali ħfief ġodda skont ir-Regolament (UE) Nru 510/2011 tal-Parlament Ewropew u tal-Kunsill (ĠU L 98, 4.4.2012, p. 1).

         (6)  Ir-Regolament Delegat tal-Kummissjoni (UE) Nru 114/2013 tas-6 ta' Novembru 2012 li jissupplimenta r-Regolament (UE) Nru 510/2011 tal-Parlament Ewropew u tal-Kunsill fir-rigward tar-regoli għall-applikazzjoni għal deroga minn miri ta' emissjonijiet speċifiċi tas- CO2 għal vetturi kummerċjali ħfief ġodda (ĠU L 38, 9.2.2013, p. 1).

         (7)  Ir-Regolament Delegat tal-Kummissjoni (UE) Nru 1047/2013 tal-21 ta' Awwissu 2013 li jemenda r-Regolament Delegat tal-Kummissjoni (UE) Nru 114/2013 għall-iskop li jikkoreġi l-emissjonijiet speċifiċi medji ta' CO2 fl-2010 speċifikati għall-manifattur Piaggio (ĠU L 285, 29.10.2013, p. 1).

         (8)  Ir-Regolament (UE) Nru 253/2014 tal-Parlament Ewropew u tal-Kunsill tas-26 ta' Frar 2014 li jemenda r-Regolament (UE) Nru 510/2011 bil-għan li jiġu ddefiniti l-modalitajiet biex tintlaħaq il-mira għall-2020 li jitnaqqsu l-emissjonijiet ta' CO2 minn vetturi kummerċjali ħfief ġodda (ĠU L 84, 20.3.2014, p. 38).

         (9)  Ir-Regolament Delegat tal-Kummissjoni (UE) Nru 404/2014 tas-17 ta' Frar 2014 li jemenda l-Anness II tar-Regolament (UE) Nru 510/2011 tal-Parlament Ewropew u tal-Kunsill fir-rigward tal-monitoraġġ tal-emissjonijiet ta' CO2 minn vetturi kummerċjali ħfief ġodda li t-tip tagħhom diġà ġie approvat fi proċess b'diversi stadji (ĠU L 121, 24.4.2014, p. 1).

         (10)  Regolament ta' Implimentazzjoni tal-Kummissjoni (UE) Nru 410/2014 tat-23 ta' April 2014 li jemenda r-Regolament ta' Implimentazzjoni tal-Kummissjoni (UE) Nru 293/2012 dwar il-monitoraġġ tal-emissjonijiet tas-CO2 minn vetturi kummerċjali ħfief ġodda skont it-tip approvat fil-proċess ta' diversi stadji (ĠU L 121, 24.4.2014, p. 21).

         (11)  Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill (ĠU L 125, 26.4.2014, p. 57).

         ABBOZZ
         DEĊIŻJONI TAL-KUMITAT KONĠUNT TAŻ-ŻEE Nru …
         ta' …
         li temenda l-Anness XX (L-Ambjent) tal-Ftehim ŻEE
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b'mod partikolari l-Artikolu 98 tiegħu,
         Billi:

                     (1)

                     Ir-Regolament (UE) Nru 510/2011 tal-Parlament Ewropew u tal-Kunsill tal-11 ta' Mejju 2011 li jistabbilixxi standards ta' rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief (1) jenħtieġ li jiġi inkorporat fil-Ftehim ŻEE.

                     (2)

                     Ir-Regolament Delegat tal-Kummissjoni (UE) Nru 205/2012 tas- 6 ta' Jannar 2012 li jemenda l-Anness II għar-Regolament (UE) Nru 510/2011 tal-Parlament Ewropew u tal-Kunsill fir-rigward tas-sors tad-dejta u tal-parametri tad-dejta li għandhom ikunu rrappurtati mill-Istati Membri (2) jenħtieġ li jiġi inkorporat fil-Ftehim ŻEE.

                     (3)

                     Ir-Regolament ta' Implimentazzjoni tal-Kummissjoni (UE) Nru 293/2012 tat-3 ta' April 2012 dwar il-monitoraġġ u r-rapportar ta' dejta fuq ir-reġistrazzjoni ta' vetturi kummerċjali ħfief ġodda skont ir-Regolament (UE) Nru 510/2011 tal-Parlament Ewropew u tal-Kunsill (3) jenħtieġ li jiġi inkorporat fil-Ftehim ŻEE.

                     (4)

                     Ir-Regolament Delegat tal-Kummissjoni (UE) Nru 114/2013 tas-6 ta' Novembru 2012 li jissupplimenta r-Regolament (UE) Nru 510/2011 tal-Parlament Ewropew u tal-Kunsill fir-rigward tar-regoli għall-applikazzjoni għal deroga minn miri ta' emissjonijiet speċifiċi tas-CO2 għal vetturi kummerċjali ħfief ġodda (4) jenħtieġ li jiġi inkorporat fil-Ftehim ŻEE.

                     (5)

                     Ir-Regolament Delegat tal-Kummissjoni (UE) Nru 1047/2013 tal-21 ta' Awwissu 2013 li jemenda r-Regolament Delegat tal-Kummissjoni (UE) Nru 114/2013 għall-iskop li jikkoreġi l-emissjonijiet speċifiċi medji ta' CO2 fl-2010 speċifikati għall-manifattur Piaggio (5) jenħtieġ li jiġi inkorporat fil-Ftehim ŻEE.

                     (6)

                     Ir-Regolament (UE) Nru 253/2014 tal-Parlament Ewropew u tal-Kunsill tas-26 ta' Frar 2014 li jemenda r-Regolament (UE) Nru 510/2011 bil-għan li jiġu ddefiniti l-modalitajiet biex tintlaħaq il-mira għall-2020 li jitnaqqsu l-emissjonijiet ta' CO2 minn vetturi kummerċjali ħfief ġodda (6) jenħtieġ li jiġi inkorporat fil-Ftehim ŻEE.

                     (7)

                     Ir-Regolament Delegat tal-Kummissjoni (UE) Nru 404/2014 tas-17 ta' Frar 2014 li jemenda l-Anness II tar-Regolament (UE) Nru 510/2011 tal-Parlament Ewropew u tal-Kunsill fir-rigward tal-monitoraġġ tal-emissjonijiet ta' CO2 minn vetturi kummerċjali ħfief ġodda li t-tip tagħhom diġà ġie approvat fi proċess b'diversi stadji (7) jenħtieġ li jiġi inkorporat fil-Ftehim ŻEE.

                     (8)

                     Ir-Regolament ta' Implimentazzjoni tal-Kummissjoni (UE) Nru 410/2014 tat-23 ta' April 2014 li jemenda r-Regolament ta' Implimentazzjoni tal-Kummissjoni (UE) Nru 293/2012 dwar il-monitoraġġ tal-emissjonijiet tas-CO2 minn vetturi kummerċjali ħfief ġodda skont it-tip approvat fil-proċess ta' diversi stadji (8) jenħtieġ li jiġi inkorporat fil-Ftehim ŻEE.

                     (9)

                     Ir-Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill (9) jenħtieġ li jiġi inkorporat fil-Ftehim ŻEE.

                     (10)

                     L-Anness XX tal-Ftehim ŻEE għalhekk jenħtieġ li jiġi emendat skont dan,

               ADOTTA DIN ID-DEĊIŻJONI:
         Artikolu 1
         Dan li ġej jiddaħħal wara l-punt 21av (Id-Direttiva 2009/33/KE tal-Parlament Ewropew u tal-Kunsill) tal-Anness XX tal-Ftehim ŻEE:

                     “21aw.

                        32011 R 0510: Ir-Regolament (UE) Nru 510/2011 tal-Parlament Ewropew u tal-Kunsill tal-11 ta' Mejju 2011 li jistabbilixxi standards ta' rendiment fir-rigward tal-emissjonijiet tal-vetturi kummerċjali ħfief ġodda bħala parti mill-approċċ integrat tal-Unjoni biex jitnaqqsu l-emissjonijiet tas-CO2 minn vetturi ħfief (ĠU L 145, 31.5.2011, p. 1), kif emendat bi:

                                 —

                                    32012 R 0205: Ir-Regolament Delegat tal-Kummissjoni (UE) Nru 205/2012 tas-6 ta' Jannar 2012 (ĠU L 72, 10.3.2012, p. 2),

                                 —

                                    32014 R 0253: Ir-Regolament (UE) Nru 253/2014 tal-Parlament Ewropew u tal-Kunsill tas-26 ta' Frar 2014 (ĠU L 84, 20.3.2014. p. 38),

                                 —

                                    32014 R 0404: Ir-Regolament Delegat tal-Kummissjoni (UE) Nru 404/2014 tas-17 ta' Frar 2014 (ĠU L 121, 24.4.2014, p. 1).

                           Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:

                                 (a)

                                 Is-subparagrafu li ġej għandu jiżdied fl-Artikolu 7(2):
                                 “Jekk il-grupp jinkludi biss manifatturi stabbiliti fl-Istati tal-EFTA, il-manifatturi għandhom jirreġistraw l-informazzjoni mal-Awtorità ta' Sorveljanza tal-EFTA. Jekk il-konsorzju jinkludi mill-inqas manifattur wieħed stabbilit fl-Unjoni u mill-inqas manifattur wieħed stabbilit fl-Istati tal-EFTA, il-manifatturi għandhom jirreġistraw l-informazzjoni mal-Kummissjoni u l-Awtorità ta' Sorveljanza tal-EFTA.”.

                                 (b)

                                 Is-subparagrafu li ġej għandu jiżdied fl-Artikolu 7(3):
                                 “L-Awtorità ta' Sorveljanza tal-EFTA għandha tinnotifika lill-manifatturi stabbiliti fl-Istati tal-EFTA.”.

                                 (c)

                                 Is-subparagrafu li ġej għandu jiżdied fl-Artikolu 7(4):
                                 “Jekk il-konsorzju jinkludi biss manifatturi stabbiliti fl-Istati tal-EFTA, il-manifatturi għandhom jinfurmaw b'mod konġunt lill-Awtorità ta' Sorveljanza tal-EFTA. Jekk il-konsorzju jinkludi jew huwa estiż biex jinklużi mill-inqas manifattur wieħed stabbilit fl-Unjoni u mill-inqas manifattur wieħed stabbilit fl-Istati tal-EFTA, il-manifatturi għandhom jinformaw b'mod konġunt kemm lill-Kummissjoni kif ukoll lill-Awtorità ta' Sorveljanza tal-EFTA.”.

                                 (d)

                                 Fl-Artikolu 7(5), il-kliem “Artikoli 101 u 102 TFUE” għandhom jinqraw “Artikoli 53 u 54 tal-Ftehim ŻEE” u l-kelma “Unjoni” tinqara “ŻEE”.

                                 (e)

                                 Fl-Artikolu 7(7) u l-Artikolu 10(1), il-kliem “jew l-Awtorità ta' Sorveljanza tal-EFTA” għandhom jiddaħħlu wara l-kelma “Kummissjoni”.

                                 (f)

                                 Id-data li jirrappurtaw l-Istati tal-EFTA tinżamm ukoll fir-reġistru ċentrali msemmi fl-Artikolu 8(4).

                                 (g)

                                 Is-subparagrafu li ġej għandu jiżdied fl-Artikolu 8(4):
                                 “L-Awtorità ta' Sorveljanza tal-EFTA għandha tagħmel il-kalkoli stipulati fl-ewwel subparagrafu għall-manifatturi stabbiliti fl-Istati tal-EFTA u tinnotifika lil kull manifattur stabbiliti fl-Istati tal-EFTA konformi mat-tieni subparagrafu.”.

                                 (h)

                                 Mingħajr preġudizzju għall-Protokoll 1 tal-Ftehim, fl-Artikolu fl-Artikolu 8(5) u (6), l-Artikolu 11(3), (4), (5) u (6), il-kliem “jew l-Awtorità ta' Sorveljanza tal-EFTA, skont il-każ,” għandhom jiddaħħlu wara l-kelma “Kummissjoni”.

                                 (i)

                                 Is-subparagrafi li ġejjin għandhom jiżdiedu mal-Artikolu 9(1):
                                 “Meta manifattur jew amministratur ta' konsorzju jkun stabbilit fi Stat tal-EFTA, l-awtorità ta' Sorveljanza tal-EFTA għandha timponi primjum għal emissjonijiet eċċessivi.
                                 L-ammonti tal-primjum għal emissjonijiet eċċessivi għandhom jitqassmu bejn il-Kummissjoni u l-Awtorità ta' Sorveljanza tal-EFTA proporzjonalment għas-sehem ta' reġistrazzjonijiet ta' vetturi kummerċjali ħfief fl-UE jew fl-Istati tal-EFTA, rispettivament, meta mqabbel mal-għadd totali ta' vetturi kummerċjali ħfief irreġistrati fiż-ŻEE.”.

                                 (j)

                                 Is-subparagrafi li ġejjin għandhom jiżdiedu mal-Artikolu 9(3):
                                 “Il-Kummissjoni Ewropea għandha tuża l-mezzi stabbiliti tagħha għall-ġbir ta' primjums għal emissjonijiet eċċessivi kif stipulat fid-Deċiżjoni tal-Kummissjoni 2012/99/UE taħt il-paragrafu 1 ukoll fir-rigward ta' reġistrazzjonijiet fl-Istati tal-EFTA ta' manifatturi stabbiliti fl-UE.
                                 L-Awtorità ta' Sorveljanza tal-EFTA għandha tiddetermina l-mezzi biex jinġabru l-primjums għal emissjonijiet eċċessivi taħt il-paragrafu 1. Dawn il-mezzi għandhom ikunu bbażati fuq mezzi tal-Kummissjoni.”.

                                 (k)

                                 Is-subparagrafu li ġej għandu jiżdied fl-Artikolu 9(4):
                                 “Għall-Istati tal-EFTA, l-Istati tal-EFTA jiddeterminaw l-allokazzjoni tal-ammonti tal-primjum għal emissjonijiet eċċessivi.”.

                                 (l)

                                 Mingħajr preġudizzju għall-Protokoll 1 tal-Ftehim, fl-Artikoli 11(2), il-kliem “, jew, fil-każ ta' manifattur stabbilit fl-Istati tal-EFTA, lill-Awtorità ta' Sorveljanza tal-EFTA,” għandhom jiddaħħlu wara l-kelma “Kummissjoni”.

                                 (m)

                                 Is-subparagrafu li ġej għandu jiżdied fl-Artikolu 12(2):
                                 “Fornituri jew manifatturi stabbiliti fl-Istati tal-EFTA għandhom jibagħtu applikazzjonijiet konformi ma' dan l-Artikolu lill-Kummissjoni. Il-Kummissjoni għandha tagħti l-istess prijorità għal tali applikazzjonijiet kif tagħti lil applikazzjonijiet oħrajn skont dan l-artikolu.”.

                                 (n)

                                 Is-subparagrafu li ġej għandu jiżdied fl-Artikolu 12(4):
                                 “Deċiżjonijiet tal-Kummissjoni li japprovaw teknoloġiji innovattivi skont dan l-Artiklu huma applikabbli b'mod ġenerali u għandhom jiġu inkorporati fil-Ftehim ŻEE.”.

                                 (o)

                                 Dan ir-Regolament ma għandux japplika għal-Liechtenstein.

                     21awa.

                        32012 R 0293: Ir-Regolament ta' Implimentazzjoni tal-Kummissjoni (UE) Nru 293/2012 tat-3 ta' April 2012 dwar il-monitoraġġ u r-rapportar ta' dejta fuq ir-reġistrazzjoni ta' vetturi kummerċjali ħfief ġodda skont ir-Regolament (UE) Nru 510/2011 tal-Parlament Ewropew u tal-Kunsill, (ĠU L 98, 4.4.2012, p. 1), kif emendat minn:

                                 —

                                    32014 R 0410: Ir-Regolament ta' Implimentazzjoni tal-Kummissjoni (UE) Nru 410/2014 tat-23 ta' April 2014 (ĠU L 121, 24.4.2014, p. 21).

                           Id-dispożizzjonijiet tar-Regolament għandhom, għall-finijiet ta' dan il-Ftehim, jinqraw bl-adattamenti li ġejjin:

                                 (a)

                                 Fl-Artikoli 9 u 10, il-kliem “, jew fil-każ ta' manifattur stabbilit fl-Istati tal-EFTA, lill-Awtorità ta' Sorveljanza tal-EFTA,” għandhom jiddaħħlu wara l-kelma “Kummissjoni”.

                                 (b)

                                 L-Artikolu 10(a) (3) ma għandux japplika fir-rigward tal-Awtorità ta' Sorveljanza tal-EFTA.

                     21awb.

                        32013 R 0114: Ir-Regolament Delegat tal-Kummissjoni (UE) Nru 114/2013 tas-6 ta' Novembru 2012 li jissupplimenta r-Regolament (UE) Nru 510/2011 tal-Parlament Ewropew u tal-Kunsill fir-rigward tar-regoli għall-applikazzjoni għal deroga minn miri ta' emissjonijiet speċifiċi tas-CO2 għal vetturi kummerċjali ħfief ġodda (ĠU L 38, 9.2.2013, p. 1) kif emendat minn:

                                 —

                                    32013 R 1047: Ir-Regolament Delegat tal-Kummissjoni (UE) Nru 1047/2013 tal-21 ta' Awwissu 2013 (ĠU L 285, 29.10.2013, p. 1).

                           Ir-Regolament għandu, għall-finijiet ta' dan il-Ftehim, jinqara bl-adattamenti li ġejjin:

                                 (a)

                                 Mingħajr preġudizzju għall-Protokoll 1 għall-Ftehim, fl-Artikolu 6(1), il-kliem “, jew mill-Awtorità ta' Sorveljanza tal-EFTA, skont il-każ,” għandhom jiddaħħlu wara l-kelma “il-Kummissjoni”.

                                 (b)

                                 L-Artikolu 6(2) u l-email imniżżla fl-Anness I m'għandhomx japplikaw fir-rigward tal-Awtorità ta' Sorveljanza tal-EFTA.

                     21awc.

                        32014 R 0427: Ir-Regolament ta' Implimentazzjoni tal-Kummissjoni (UE) Nru 427/2014 tal-25 ta' April 2014 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn vetturi kummerċjali ħfief skont ir-Regolament (UE) Nru 510/2011 tal-Parlament Ewropew u tal-Kunsill, (ĠU L 125, 26.4.2014, p. 57).”.

               Artikolu 2
         It-testi tar-Regolamenti (UE) Nru 510/2011 u (UE) Nru 253/2014, ir-Regolamenti Delegat (UE) Nru 205/2012, (UE) Nru 114/2013, (UE) Nru 1047/2013 u (UE) Nru 404/2014, u r-Regolamenti ta' Implimentazzjoni (UE) Nru 293/2012, (UE) Nru 410/2014 u (UE) Nru 427/2014 fil-lingwa Iżlandiża u l-lingwa Norveġiża, li għandhom jiġu ppubblikati fis-Suppliment taż-ŻEE ta' Il-Ġurnal Uffiċjali tal-Unjoni Ewropea, huma awtentiċi.
         Artikolu 3
         Din id-Deċiżjoni għandha tidħol fis-seħħ fi […], bil-kundizzjoni li jkunu saru n-notifiki kollha taħt l-Artikolu 103(1) tal-Ftehim ŻEE (*1).
         Artikolu 4
         Din id-Deċiżjoni għandha tiġi ppubblikata fit-Taqsima taż-ŻEE, u fis-Suppliment taż-ŻEE, ta' Il-Ġurnal Uffiċjali tal-Unjoni Ewropea.

            Magħmul fi Brussell,

                  Għall-Kumitat Konġunt taż-ŻEE

                  Il-President

                  Is-Segretarji tal-Kumitat Konġunt taż-ŻEE

            (1)  ĠU L 145, 31.5.2011, p. 1.

            (2)  ĠU L 72, 10.3.2012, p. 2.

            (3)  ĠU L 98, 4.4.2012, p. 1.

            (4)  ĠU L 38, 9.2.2013, p. 1.

            (5)  ĠU L 285, 29.10.2013, p. 1.

            (6)  ĠU L 84, 20.3.2014, p. 38.

            (7)  ĠU L 121, 24.4.2014, p. 1.

            (8)  ĠU L 121, 24.4.2014, p. 21.

            (9)  ĠU L 125, 26.4.2014, p. 57.

            (*1)  [Ma hemm indikat l-ebda rekwiżit kostituzzjonali.] [Hemm indikati rekwiżiti kostituzzjonali.]


title: 2014/59/UE: Deċiżjoni tal-Kummissjoni tal- 5 ta’ Frar 2014 dwar ir-rekwiżiti tas-sikurezza li għandhom jiġu sodisfatti mill-istandards Ewropej għall-prodotti bil-lejżer għall-konsumaturi skont id-Direttiva 2001/95/KE tal-Parlament Ewropew u tal-Kunsill dwar is-sigurtà ġenerali tal-prodotti  Test b’relevanza għaż-ŻEE

text:
               6.2.2014

               MT

               Il-Ġurnal Uffiċjali tal-Unjoni Ewropea

               L 36/20

         DEĊIŻJONI TAL-KUMMISSJONI
   tal-5 ta’ Frar 2014
   dwar ir-rekwiżiti tas-sikurezza li għandhom jiġu sodisfatti mill-istandards Ewropej għall-prodotti bil-lejżer għall-konsumaturi skont id-Direttiva 2001/95/KE tal-Parlament Ewropew u tal-Kunsill dwar is-sigurtà ġenerali tal-prodotti
   (Test b’relevanza għaż-ŻEE)
   (2014/59/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2001/95/KE tal-Parlament Ewropew u tal-Kunsill tat-3 ta’ Diċembru 2001 dwar is-sigurtà ġenerali tal-prodotti (1), u b’mod partikolari l-Artikolu 4(1)(a) tagħha,
   Billi:

               (1)

               Il-prodotti koperti mid-Direttiva 2001/95/KE li jikkonformaw mal-istandards nazzjonali li jittrasponu standards Ewropej imfassla skont dik id-Direttiva, jibbenefikaw minn preżunzjoni ta’ sikurezza safejn huma kkonċernati r-riskji koperti mill-istandards.

               (2)

               L-istandards Ewropej għandhom jitfasslu abbażi tar-rekwiżiti tas-sikurezza maħsuba biex jiżguraw li l-prodotti li jikkonformaw mal-istandards jissodisfaw ir-rekwiżiti ġenerali tas-sikurezza stipulati fl-Artikolu 3 tad-Direttiva 2001/95/KE.

               (3)

               Il-prodotti bil-lejżer, b’mod partikolari l-pojnters tal-lejżer tal-idejn li jaħdmu bil-batteriji, li jippreżentaw riskju ta’ ħsara għall-vista u l-ġilda, saru faċilment disponibbli għall-konsumaturi.

               (4)

               L-istandard Ewropew attwali għall-prodotti bil-lejżer (EN 60825-1:2007 “Is-sikurezza ta’ prodotti bil-lejżer – Parti 1: Il-klassifikazzjoni ta’ tagħmir u r-rekwiżiti”) jistipula li l-periklu tal-prodotti bil-lejżer għandu jiġi vvalutat u li l-prodotti bil-lejżer għandu jkollhom tikketti ta’ twissija adegwati u magħhom għandhom jingħataw struzzjonijiet għall-utent li jinkludu l-informazzjoni kollha rilevanti dwar is-sikurezza. Madankollu, il-konformità ma’ dak l-istandard ma tiżgurax li prodott bil-lejżer ikun sikur għall-użu mill-konsumaturi.

               (5)

               Attwalment, hemm kunsens wiesa’ li l-prodotti bil-lejżer li jikkorrispondu għall-klassijiet 1, 1M, 2 u 2M tal-klassifikazzjoni stabbiliti mill-istandard imsemmi fil-premessa (4) jistgħu jitqiesu sikuri meta jintużaw mill-konsumaturi (dejjem jekk l-esponiment għar-radjazzjoni bil-lejżer ma jsirx bi strumenti ottiċi fil-każ ta’ prodotti li jikkorrispondu għall-klassijiet 1M u 2M). Madankollu, dan mhuwiex il-każ ta’ prodotti bil-lejżer ta’ klassijiet oħra tal-lejżer.

               (6)

               L-istandards Ewropej għandhom jitfasslu b’tali mod li ma jfixklux l-innovazzjoni teknika. Għal din ir-raġuni, kwalunkwe standard għall-prodotti bil-lejżer għall-konsumaturi ma għandux jipprojbixxi kompletament il-prodotti kollha sakemm dawn il-prodotti jistgħu jintużaw b’mod sikur, u billi wieħed iżomm f’moħħu li kwalunkwe ħsara lill-għajnejn jew ħsara mhux intenzjonata lill-ġilda, sew jekk riversibbli jew le, mhijiex kompatibbli ma’ livell għoli ta’ saħħa tal-konsumaturi u ta’ ħarsien tas-sikurezza.

               (7)

               Għaldaqstant, huwa xieraq li jiġu ddeterminati r-rekwiżiti tas-sikurezza għall-prodotti bil-lejżer għall-konsumaturi biex tkun tista’ titressaq talba lill-entitajiet Ewropej ta’ standardizzazzjoni sabiex jiġi żviluppat standard Ewropew ġdid jew biex jiġi emendat l-istandard Ewropew attwali.

               (8)

               Il-miżuri previsti f’din id-Deċiżjoni huma skont l-opinjoni tal-Kumitat dwar is-Sikurezza Ġenerali tal-Prodotti,

         ADOTTAT DIN ID-DEĊIŻJONI:
   Artikolu 1
   Id-definizzjonijiet
   Għall-finijiet ta’ din id-Deċiżjoni:

               (1)

               “prodott bil-lejżer għall-konsumatur” tfisser kull prodott, jew ġabra ta’ komponenti, li:

                           (a)

                           huwa maħsub għall-konsumaturi, jew li x’aktarx se jintuża mill-konsumaturi f’kundizzjonijiet li jistgħu jitbassru b’mod raġonevoli anki jekk mhux maħsub għalihom; u

                           (b)

                           jikkostitwixxi jew jinkorpora lejżer jew sistema ta’ lejżer u matul it-tħaddim tiegħu jippermetti aċċess għar-radjazzjoni bil-lejżer;

               (2)

               “prodott bil-lejżer għall-konsumaturi li jattira t-tfal” tfisser prodott bil-lejżer għall-konsumatur li:

                           (a)

                           jixbah, permezz tal-forma jew tad-disinn tiegħu, xi ħaġa li normalment tattira lit-tfal, jew li hija maħsuba għall-użu tagħhom; jew

                           (b)

                           għandu xi karatteristika oħra, mhux meħtieġa għat-tħaddim tal-prodott, li aktarx tattira lit-tfal;

               (3)

               “ħsara lill-għajnejn jew lill-ġilda” tfisser kull effett tar-radjazzjoni bil-lejżer li hu ta’ ħsara għall-istruttura jew għall-funzjoni tal-għajnejn jew tal-ġilda, sew jekk il-ħsara tkun riversibbli kif ukoll jekk le.

         Artikolu 2
   Ir-rekwiżiti tas-sikurezza
   Ir-rekwiżiti tas-sikurezza li għandhom jiġu sodisfatti mill-istandards Ewropej għall-prodotti bil-lejżer għall-konsumaturi skont id-Direttiva 2001/95/KE għandhom ikunu dawn li ġejjin:

               (1)

               il-prodotti bil-lejżer għall-konsumaturi li jattiraw it-tfal ma għandhomx jikkawżaw ħsara lill-għajnejn jew lill-ġilda f’każ ta’ esponiment għar-radjazzjoni bil-lejżer li jista’ jseħħ skont kull kundizzjoni tal-użu, inkluż esponiment intenzjonat fit-tul minn strumenti ottiċi;

               (2)

               il-prodotti bil-lejżer l-oħrajn kollha tal-konsumaturi ma għandhomx jikkawżaw ħsara lill-għajnejn jew ħsara mhux intenzjonata lill-ġilda f’każ ta’ esponiment għar-radjazzjoni bil-lejżer li tista’ sseħħ f’kundizzjonijiet tal-użu normali jew f’kundizzjonijiet tal-użu li jistgħu jitbassru b’mod raġonevoli, inkluż esponiment momentarju aċċidentali jew mhux intenzjonat; kwalunkwe ħsara intenzjonata lill-ġilda kkawżata minn prodotti bil-lejżer għall-konsumaturi għandha tkun kompatibbli ma’ livell għoli ta’ saħħa tal-konsumaturi u ta’ ħarsien tas-sikurezza.

               (3)

               il-konformità mal-punti 1 u 2 għandha tinkiseb permezz ta’ mezzi tekniċi;

               (4)

               f’każ ta’ prodotti li jikkonformaw mal-punt 2, jekk l-esponiment għar-radjazzjoni bil-lejżer li tikkawża ħsara lill-għajnejn jew lill-ġilda jkun jista’ jseħħ f’kundizzjonijiet tal-użu barra minn dawk imsemmija fil-punt 2, dawk il-prodotti għandu jkollhom tikketti ta’ twissija adegwati u magħhom għandhom jingħataw struzzjonijiet għall-utent li jinkludu l-informazzjoni rilevanti kollha dwar is-sikurezza.

         Artikolu 3
   Id-dħul fis-seħħ
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, il-5 ta’ Frar 2014.

            Għall-Kummissjoni

            Il-President

         José Manuel BARROSO

      (1)  ĠU L 11, 15.1.2002, p. 4.


title: Id-Deċiżjoni tal-Kummissjoni tad-29 ta' April 2004 li tikkonċerna l-kontribuzzjonijiet finanzjarja mill-Komunità lejn il-Konferenza OIE rwar il-marda tar-rabbja fl-Ewropa u l-Asja Ċentrali matul il-2004 (notifikata permezz ta' dokument numru K(2003) 1619)

text:
Avviż Legali Importanti

|

32004D0417

Official Journal L 151 , 30/04/2004 P. 0084 - 0085

		Id-Deċiżjoni tal-Kummissjonitad-29 ta' April 2004li tikkonċerna l-kontribuzzjonijiet finanzjarja mill-Komunità lejn il-Konferenza OIE rwar il-marda tar-rabbja fl-Ewropa u l-Asja Ċentrali matul il-2004(notifikata permezz ta' dokument numru K(2003) 1619)(2004/417/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi il-Komunità Ewropea,Wara li kkunsidrat id-Direttiva tal-Kunsill 90/424/KEE tad-26 ta' Ġunju 1990 in-nefqa fil-qasam veterenarju (1), u partikolarment l-Artikoli 20 tagħha,Billi:(1) Permezz tad-Deċożjoni 90/424/KEE il-Komunità għandha torganizza jew tgħin lill-Istati Membri fl-organizzazzjoni tal-miżuri tekniċi u xjentifiċi meħtieġa għall-iżvilupp tal-leġislazzjoni veterinarja tal-Komunità u għall-iżvilupp ta' l-edukazzjoni u t-taħriġ veterinarju.(2) Il-Office International des Epizooties (OIE) (l-Uffiċju Internazzjonali ta' l-Epiżotoloġija) flimkiem maż-żewġ laboratorji OIE Ewropej ta' referenza FCRV-Wusterhausen u AFSSA-Nancy kienu ħadu l-inizjattiva li jorganizzaw Konfernza fuq skala kbira dwar il-marda tar-rabbja fl-Ewropa u l-Asja Ċentrali. Din il-Konferenza għandha tiffoka fuq l-iżviluppi xjentifiċi ġodda fil-qasam tad-djanjożi tal-mardja tar-rabbja, l-epidemjoloġija u l-vaċċina u l-aspetti prattiċi tal-kontroll tal-marda.(3) Il-Komunità kienet, għal kważi 10 snin, għamlet kontribuzzjonijiet finanzjarji, lejn il-programmi għall-eradikazzjoni tal-marda tar-rabbja fl-Istati Membri nfettati, permezz tad-Deċiżjoni 90/424/KEE. Bħala riżultat ta' dik il-miżura, il-marda kienet kważi ġiet eradikata kompletament matul it-territorju tal-Komunità. B'dana kollu, il-programmi huma l-istess miżmuma fir-reġjuni tad-dintroni ta' ċerti Stati li Jissieħbu u f'pajjiżi terzi.(4) Fil-2003 kien ġie deċiż li jkun hemm ko-finanzjamemnt, fi ħdan il-programm Phare, il-programmi tal-kontroll tal-marda tar-rabbja, fl-Estonja, l-Ungerija, il-Latvja, il-Litwanja, il-Polonja u l-Islovenja. Dawk il-kampanji għandhom jibdew fl-2004 u jibgħu fis-seħħ sal-2006.(5) Il-programmi għall-eradikazzjoni tal-marda tar0rabbja fir-Repubblika Ċeka u fl-Islovenja għas-sena 2004 kienu ġew approvati u mogħtija kontribuzzjonijiet finanzjarji mill-Komunità permezz tad-Deċiżjoni tal-Kummissjoni 2003/849/KE (2).(6) Kwalunkwe azzjoni li tista tiffaċilita deċiżjonijiet tal-istrateġija favur it-tħeġġiġ tal-kontroll tal-marda tar-rabbja fil-pajjiżi ta' l-Ewropa tal-Vant u fl-Asja Ċentrali għandha tkun inkorraġita.(7) Konferenza dwar il-kontroll tal-marda tar-rabbja li tista tirriżulta f'titjib fl-istrateġiji fis-seħħ u fit-titjib ta' l-informazzjoni lejn l-awtoritajiet kompetenti fl-Ewropa tal-Vant u fl-Asja Ċentrali għandha tagħmel kontribuzzjoni utili u l-Komunità għandha sussegwentament toffri appoġġ lejn l-organizzazzjoni ta' dik il-konferenza.(8) Il-pubblikazzjoni u d-dissiminazzjoni mill-Komunità ta' metrjali tekniċi u xjentifiċi relatati mall-konferenza OIE dwar il-marda tar-rabbja fl-Ewropa u l-Asja Ċentrali f'Diċembru 2004 għandha tikkontribwixxi għal aktar żvilupp tal-leġislazzjoni veterinarja tal-Komunità u ta' l-edukazzjoni u t-taħriġ veterinarju.(9) Ir-riżirsi finanzjarji meħtieġa għall-kontribuzzjoni tal-Komunità lejn il-Konferenza OIE dwar il-marda tar-rabbja, f'Diċembru 2004, għandhom għalhekk ikunu fornuti.(10) Din il-kontribuzzjoni finanzjarja mill-Komunità għandha tkun mogħtija bil-kondizzjoni li l-konferenza tkun attwalment imwettqa skond kif ippjanat.(11) Il-miżuri li hemm provvediment dwarhom f'din id-Deċiżjoni huma bi qbil mal-opinjoni tal-Kumitat Permanenti dwar il-Katina ta' l-Ikel u tas-Saħħa ta' l-Annimali.IDDEĊIDIET KIF ĠEJ:Artikolu unikuL-azzjoni li jkunu ippublikati u dissiminati l-materjali tekniċi u xjentifiċi relatati mal-konferenza OIE dwar il-marda tar-rabbja fl-Ewropa u l-Asia Ċentrali f'Diċembru 2004, li għandha tkun iffinanzjata mil-linja tal-budget 17.04.02 tal-budget ta' l-Unjoni Ewropea għall-2004 għal ammont massimu ta' EUR 50000 huwa b'dan approvat.Magħmula fi Brussel, fid-29 ta' April 2004.Għall-KummissjoniDavid ByrneMembru tal-Kummissjoni--------------------------------------------------


title: Id-Deċiżjoni tal-Kunsill tal-25 ta' April 2002 dwar id-deklassifikazzjoni ta' Parti II tal-Manwal Komuni adottat mill-Kumitat Eżekuttiv stabbilit mill-Konvenzjoni li timplimenta l-Ftehim ta' Schengen ta' l-14 ta' Ġunju 1985

text:
Avviż Legali Importanti

|

32002D0353

Official Journal L 123 , 09/05/2002 P. 0049 - 0049

		Id-Deċiżjoni tal-Kunsilltal-25 ta' April 2002dwar id-deklassifikazzjoni ta' Parti II tal-Manwal Komuni adottat mill-Kumitat Eżekuttiv stabbilit mill-Konvenzjoni li timplimenta l-Ftehim ta' Schengen ta' l-14 ta' Ġunju 1985(2002/353/KE)IL-KUNSILL TA' L-UNJONI EWROPEA,Wara li kkunsidra t- Trattat li jistabbilixxi l-Komunità Ewropea, u b'mod partikolari l-Artikolu 207 tiegħu,Billi:(1) Bid-Deċiżjoni tiegħu ta' l-14 ta' Diċembru 1993 (SCH/Com-ex (93) 22 rev) u tat-23 ta' Ġunju 1998 (SCH/Com-ex (98) 17), il-Kumitat Eżekuttiv stabbilit mill-Konvenzjoni li timplimenta l-Ftehim ta' Schengen ta' l-14 ta' Ġunju 1985, li ġie mibdul mill-Kunsill skond l-Artikolu 2 tal-Protokoll ta' Schengen, ikklassifika bħala "Kunfidenzjali" id-disposizzjonijiet tal-Manwal Komuni, li versjoni ġdida tiegħu ġie adottat bid-Deċiżjoni tal-Kumitat Eżekuttiv fit-28 ta' April 1999 (SCH/Com-ex (99) 13) [1].(2) Il-Manwal Komuni u d-deċiżjonijiet tal-Kumitat Eżekuttiv dwar il-klassifika tiegħu jiffurmaw parti mix-Schengen acquis kif definit mill-Kunsill fid-Deċiżjoni tiegħu 1999/435/KE [2].(3) Parti I u diversi Annessi tal-Manwal Komuni ġew deklassifikati skond id-Deċiżjoni tal-Kunsill 2000/751/KE [3].(4) Parti I tal-Manwal Komuni għandu jiġi deklassifikat ukoll.(5) Huwa xieraq li jitħassru d-deċiżjonijiet tal-Kumitat Eżekuttiv (SCH/Com-ex (93) 22 rev) u (SCH/Com-ex (98) 17) safejn u sakemm għandhom x'jaqsmu ma' l-Istruzzjonijiet Konsulari Komuni u l-Manwal Komuni, sabiex aktar deċiżjonijiet dwar il-klassifika tagħhom jistgħu jitqiesu bi qbil mar-regoli dwar il-klassifika ta' dokumenti dikjarati fid-Deċiżjoni tal-Kunsill 2001/264/KE tad-19 ta' Marzu 2001 li tadotta r-regolamenti ta' sigurtà tal-Kunsill [4].ADOTTA DAN IR-REGOLAMENT:Artikolu 11. Il-Parti II tal-Manwal Komuni għandu jiġi deklassifikat.2. L-Annessi 14b, 6b u 6ċ tal-Manwal Komuni, li għandhom x'jaqsmu ma' l-Annessi 5, 9 u 10 ta' l-Istruzzjonijiet Konsulari Komuni, għandhom jibqgħu klassifikati bħala kunfidenzjali.Artikolu 2Il-Parti II tal-Manwal għandha tiġi ppubblikata fil-Ġurnal Uffiċjali tal-Komunitajiet Ewropej.Artikolu 31. Id-deċiżjonijiet tal-Kumitat Eżekuttiv ta' Schengen ta' l-14 ta' Diċembru 1993 (SCH/Com-ex (93) 22 rev) u tat-23 ta' Ġunju 1998 (SCH/Com-ex (98) 17) għandhom jitħassru safejn u sakemm għandhom x'jaqsmu ma' l-Istruzzjonijiet Konsulari Komuni u l-Manwal Komuni.2. Aktar deċiżjonijiet dwar il-klassifika ta' l-Istruzzjonijiet Konsulari Komuni u l-Manwal Komuni għandhom jittieħdu bi qbil mad-disposizzjonijiet tad-Deċiżjonjiet 2001/264/KE.Artikolu 4Din id-Deċiżjoni għandha tidħol fis-seħħ fil-jum ta' wara l-pubblikazzjoni tagħha fil-Ġurnal Uffiċjali tal-Komunitajiet Ewropej.Magħmula fil-Lussemburgu, fil-25 ta' April 2002.Għall-KunsillIl-PresidentM. Rajoy Brey[1] Il-Manwal Komuni kif emendat l-aħħar bid-Deċiżjoni tal-Kunsill 2002/352/KE (paġna 47 ta' dan il-Ġurnal Uffiċjali).[2] ĠU L 176, ta' l-10.7.1999, p. 1.[3] ĠU L 303, tat-2.12.2000, p. 29.[4] ĠU L 101, tal-11.4.2001, p. 1.--------------------------------------------------


title: Id-Deċiżjoni tal-Kunsill ta’ l-14 ta’ Diċembru 1998 dwar il-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik ta’ l-annimali fir-rigward ta’ kummerċ f’annimali ħajjin u prodotti magħmulin mill-annimali

text:
Avviż Legali Importanti

|

31999D0201

Official Journal L 071 , 18/03/1999 P. 0001 - 0002

		Id-Deċiżjoni tal-Kunsillta’ l-14 ta’ Diċembru 1998dwar il-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik ta’ l-annimali fir-rigward ta’ kummerċ f’annimali ħajjin u prodotti magħmulin mill-annimali(1999/201/KE)IL-KUNSILL TA’ L-UNJONI EWROPEA,Wara li ikkunsidra t-Trattat li jistabbilixxi l-Komunità Ewropea, u b’mod partikolari l-Artikolu 113 flimkien ma’ l-Artikolu 228(2), l-ewwel sentenza tiegħu,Wara li kkunsidra l-proposta mill-Kummissjoni,Billi l-Ftehim bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik ta’ l-annimali fir-rigward tal-kummerċ f’annimali ħajjin u prodotti magħmula mill-annimali jipprovdi mezzi xierqa biex jiġu mwettqa fil-prattika d-disposizzjonijiet tal-Ftehim ta’ l-Organizzazzjoni Dinjija tal-Kummerċ dwar l-Applikazzjoni tal-Mizuri Sanitarji u Fitosanitarji fir-rigward ta’ miżuri tas-saħħa pubblika u ta’ l-annimali;Billi l-Ftehim għandu jikkontribwixxi biex jiġi faċilitat il-kummerċ bilaterali bejn il-Komunità Ewropea u l-Kanada ta’annimali ħajjin u ta’ prodotti magħmula mill-annimali permezz ta’ l-għarfien progressiv, ta’ l-ekwivalenza tal-miżuri sanitarji, l-għarfien ta’ l-importanza tas-saħħa ta’ l-annimali, l-applikazzjoni tar-reġjonaliżmu u t-titjib fil-komunikazzjoni u l-kooperazzjoni;Billi huwa xieraq li jsiru disposizzjonijiet għal proċedura li tistabbilixxi kooperazzjoni mill-qrib u effettiva bejn il-Kummissjoni u l-Istati Membri fi ħdan il-Kumitat Permanenti Veterinarju;Billi l-Ftehim għandu jiġi approvat għan-nom tal-Komunità,IDDEĊIEDA KIF ĠEJ:Artikolu 1Il-Ftehim bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik ta’ l-annimali fir-rigward ta’ kummerċ f’annimali ħajjin u prodotti magħmula mill-annimali huwa b’dan approvat f’isem il-Komunità.It-test tal-Ftehim u l-Annessi mehmusa miegħu huma mehmuza ma’ din id-Deċiżjoni.Artikolu 2Il-President tal-Kunsill huwa b’dan awtorizzat biex jinnomina persuna jew persuni li jkollhom is-setgħa li jiffirmaw il-Ftehim bl-iskop li jorbtu lill-Komunità.Artikolu 3Il-miżuri meħtieġa għall-implimentazzjoni ta’ dan il-Ftehim, inklużi garanziji li jirrigwardaw laħam frisk u prodotti magħmulin mil-laħam ekwivalenti għal dawk preskritti fid-Direttiva tal-Kunsill 72/462/KEE tat-12 ta’ Diċembru 1972 dwar problemi ta’ ispezzjoni ta’ saħħa u veterinarji fir-rigward ta’ l-importazzjoni ta’ annimali bovini, ovini u kaprina, ħnieżer, laħam frisk jew prodotti magħmulin mil-laħam ġejjin minn pajjiżi terzi [1], għandhom ikunu stabbiliti skond il-proċedura preskritta fl-Artikolu 30 ta’ dik id-Direttiva.Artikolu 4Il-Kummissjoni, megħjuna minn rappresentanti ta’ l-Istati Membri, għandha tirrappresenta l-Komunità fil-Kumitat Konġunt ta’ Ġestjoni li hemm referenza għalih fl-Artikolu 16(1) tal-Ftehim.Il-pożizzjoni tal-Komunità fir-rigward tal-kwistjonijiet li jridu jiġu ttrattati minn dak il-Kumitat Konġunt ta’ Ġestjoni għandha tiġi stabbilità fi ħdan il-korpi adattati tal-Kunsill, skond id-disposizzjonijiet tat-Trattat.Emendi għall-Annessi li jinsabu mal-Ftehim li huma r-riżultat tar-rakkomandazzjonijet magħmula mill-Kumitat Konġunt ta’ Ġestjoni għandhom jiġu adottati skond il-proċedura preskritta fl-Artikolu 29 tad-Direttiva 72/462/KEE.Artikolu 5Din id-Deċiżjoni għandha tiġi ppubblikata fil-Ġurnal Uffiċjali tal-Komunitajiet Ewropej.Għandha tidħol fis-seħħ fid-data tal-pubblikazzjoni tagħha.Magħmul fi Brussel, fl-14 ta’ Diċembru 1998.Għall-KunsillIl-PresidentW. Molterer[1] ĠU L 302, tal-31.12.1972, p. 28. Direttiva kif l-aħħar emendata bid-Direttiva 97/79/KE (ĠU L 24, tat-30.1.1998, p. 31).--------------------------------------------------


title: Deċiżjoni tal-Kunsill (UE) 2017/1364 tas-17 ta' Lulju 2017 dwar il-pożizzjoni li għandha tiġi adottata f'isem l-Unjoni Ewropea fi ħdan il-Kunsill ta' Assoċjazzjoni UE — Repubblika tal-Moldova fir-rigward tal-emenda tal-Anness XXVI tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra

text:
               22.7.2017

               MT

               Il-Ġurnal Uffiċjali tal-Unjoni Ewropea

               L 191/3

         DEĊIŻJONI TAL-KUNSILL (UE) 2017/1364
   tas-17 ta' Lulju 2017
   dwar il-pożizzjoni li għandha tiġi adottata f'isem l-Unjoni Ewropea fi ħdan il-Kunsill ta' Assoċjazzjoni UE — Repubblika tal-Moldova fir-rigward tal-emenda tal-Anness XXVI tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207 flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra (1) (il-“Ftehim”) ġie ffirmat fis-27 ta' Ġunju 2014.

               (2)

               L-Artikolu 201 tal-Ftehim jipprevedi li l-approssimazzjoni gradwali mal-liġi doganali tal-Unjoni u ċerta liġi internazzjonali għandha ssir kif stabbilit fl-Anness XXVI għall-Ftehim.

               (3)

               L-Anness XXVI għall-Ftehim jispeċifika li l-approssimazzjoni mad-dispożizzjonijiet tar-Regolament tal-Kunsill (KEE) Nru 2913/92 (2) għandha ssir mir-Repubblika tal-Moldova fi żmien tliet snin wara d-dħul fis-seħħ tal-Ftehim.

               (4)

               Ir-Regolament (KEE) Nru 2913/92 ġie mħassar u, mill-1 ta' Mejju 2016, id-dispożizzjonijiet sostantivi tar-Regolament (UE) Nru 952/2013 tal-Parlament Ewropew u tal-Kunsill (3) li qed jiġu applikati fl-Unjoni.

               (5)

               Fil-laqgħa tas-Sottokumitat Doganali UE — Repubblika tal-Moldova li saret fis-6 ta' Ottubru 2016, ġie konkluż li l-Anness XXVI għall-Ftehim għandu jiġi emendat skont dan.

               (6)

               Il-pożizzjoni tal-Unjoni fi ħdan il-Kunsill ta' Assoċjazzjoni UE — Repubblika tal-Moldova (il-“Kunsill ta' Assoċjazzjoni”) għandha għalhekk tkun ibbażata fuq l-abbozz ta' Deċiżjoni mehmuż,

         ADOTTA DIN ID-DEĊIŻJONI:
   Artikolu 1
   1.   Il-pożizzjoni li għandha tiġi adottata f'isem l-Unjoni fi ħdan il-Kunsill ta' Assoċjazzjoni fir-rigward tal-emenda tal-Anness XXVI għall-Ftehim għandha tkun ibbażata fuq l-abbozz tad-Deċiżjoni mehmuż ma' din id-Deċiżjoni.
   2.   Ir-rappreżentanti tal-Unjoni fil-Kunsill ta' Assoċjazzjoni jistgħu jaqblu ma' korrezzjonijiet tekniċi minuri fl-abbozz tad-Deċiżjoni msemmija fil-paragrafu 1 mingħajr deċiżjoni ulterjuri tal-Kunsill.
   Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, is-17 ta' Lulju 2017.

            Għall-Kunsill

            Il-President

         T. TAMM

      (1)  ĠU L 260, 30.8.2014, p. 4.

      (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).

      (3)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).

      ABBOZZ
      DEĊIŻJONI Nru …/2017 TAL-KUNSILL TA' ASSOĊJAZZJONI UE-REPUBBLIKA TAL-MOLDOVA
      ta' … 2017
      fir-rigward tal-emenda tal-Anness XXVI tal-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa waħda, u r-Repubblika tal-Moldova, min-naħa l-oħra
      IL-KUNSILL TA' ASSOĊJAZZJONI UE — REPUBBLIKA TAL-MOLDOVA
      Wara li kkunsidra l-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra, u b'mod partikolari l-Artikolu 436(3) tiegħu,
      Billi:

                  (1)

                  Il-Ftehim ta' Assoċjazzjoni bejn l-Unjoni Ewropea u l-Komunità Ewropea tal-Enerġija Atomika u l-Istati Membri tagħhom, minn naħa, u r-Repubblika tal-Moldova, min-naħa l-oħra (1),(il-“Ftehim”) ġie ffirmat fis-27 ta' Ġunju 2014.

                  (2)

                  L-Artikolu 201 tal-Ftehim jipprevedi li l-approssimazzjoni gradwali mal-liġi doganali tal-Unjoni u ċerta liġi internazzjonali għandha ssir kif stabbilit fl-Anness XXVI għal dan il-Ftehim.

                  (3)

                  L-Anness XXVI għall-Ftehim jispeċifika li l-approssimazzjoni mad-dispożizzjonijiet tar-Regolament tal-Kunsill (KEE) Nru 2913/92 (2) għandha ssir mir-Repubblika tal-Moldova fi żmien tliet snin wara d-dħul fis-seħħ tal-Ftehim.

                  (4)

                  Ir-Regolament (KEE) Nru 2913/92 ġie mħassar u, mill-1 ta' Mejju 2016, id-dispożizzjonijiet sostantivi tar-Regolament (UE) Nru 952/2013 tal-Parlament Ewropew u tal-Kunsill (3) qed jiġu applikati fl-Unjoni.

                  (5)

                  Fil-laqgħa tas-Sottokumitat Doganali UE — Repubblika tal-Moldova li saret fis-6 ta' Ottubru 2016, ġie konkluż li l-Anness XXVI għall-Ftehim għandu jiġi emendat skont dan,

            ADOTTA DIN ID-DEĊIŻJONI:
      Artikolu 1
      L-Anness XXVI għall-Ftehim huwa emendat kif indikat fl-Anness għal din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fid-data tal-adozzjoni tagħha.

         Magħmul fi …,

               Għall-Kunsill ta' Assoċjazzjoni

               Il-President

         (1)  ĠU L 260, 30.8.2014,p. 4.

         (2)  Ir-Regolament tal-Kunsill (KEE) Nru 2913/92 tat-12 ta' Ottubru 1992 li jwaqqaf il-Kodiċi Doganali tal-Komunità (ĠU L 302, 19.10.1992, p. 1).

         (3)  Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (ĠU L 269, 10.10.2013, p. 1).

      ANNESS
      L-ewwel taqsima tal-Anness XXVI għall-Ftehim hija emendata kif ġej:
      Ir-referenza “Ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità” hija sostitwita bir-referenza “Ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni”.


title: 2013/397/KE: Deċiżjoni tal-Kummissjoni tas- 26 ta’ Mejju 2009 li tapprova f’isem il-Komunità Ewropea ċerti emendi għall-Anness V tal-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik tal-annimali fir-rigward ta’ kummerċ f’annimali ħajjin u prodotti magħmulin mill-annimali Test b’relevanza għaż-ŻEE

text:
               26.7.2013

               MT

               Il-Ġurnal Uffiċjali tal-Unjoni Ewropea

               L 201/66

         DEĊIŻJONI TAL-KUMMISSJONI
   tas-26 ta’ Mejju 2009
   li tapprova f’isem il-Komunità Ewropea ċerti emendi għall-Anness V tal-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik tal-annimali fir-rigward ta’ kummerċ f’annimali ħajjin u prodotti magħmulin mill-annimali
   (Test b’relevanza għaż-ŻEE)
   (2013/397/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Deċiżjoni tal-Kunsill 1999/201/KE tal-14 ta’ Diċembru 1998 dwar il-konklużjoni tal-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik tal-annimali fir-rigward ta’ kummerċ f’annimali ħajjin u prodotti magħmulin mill-annimali (1), u b’mod speċjali t-tielet paragrafu tal-Artikolu 4 tiegħu,
   Billi:

               (1)

               Il-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik tal-annimali fir-rigward ta’ kummerċ f’annimali ħajjin u prodotti magħmulin mill-annimali (minn hawn ‘il quddiem imsejjaħ “il-Ftehim”) jistipula dwar il-possibbiltà li tiġi rikonoxxuta ekwivalenza għall-miżuri sanitarji wara li min jesporta jkun wera b’mod oġġettiv li l-miżuri tiegħu jilħqu l-livell xieraq ta’ ħarsien mistennijin minn min qiegħed jimporta. Il-Ftehim ġie approvat f’isem il-Komunità bid-Deċiżjoni 1999/201/KE.

               (2)

               Id-determinazzjoni tal-ekwivalenza twettqet u ntemmet mal-Kanada dwar l-ekwivalenza fil-miżuri li għandhom x’jaqsmu mas-saħħa pubblika fil-qasam tal-prodotti tas-sajd. L-ekwivalenza ġiet deċiża fuq bażi reċiproka.

               (3)

               Il-Kumitat Konġunt tat-Tmexxija mwaqqaf skont il-Ftehim (“il-Kumitat Konġunt tat-Tmexxija”), fil-laqgħa tiegħu fil-5 u s-6 ta’ Ottubru 2006, ħareġ rakkomandazzjoni dwar id-determinazzjoni tal-ekwivalenza għar-regoli tal-iġjene għall-prodotti tas-sajd. Dan ġie komplut b’rakkomandazzjoni dwar l-ekwivalenza għall-kriterji mikrobijoloġiċi għall-prodotti tas-sajd fil-laqgħa tal-Kumitat Konġunt tat-Tmexxija fit-3 u fl-4 ta’ Ottubru 2007.

               (4)

               Il-Kumitat Konġunt tat-Tmexxija, fil-laqgħa tiegħu fil-5 u fis-6 ta’ Ottubru 2006, ħareġ rakkomandazzjoni dwar it-twaqqif ta’ regoli fuq l-importazzjoni fil-Komunità ta’ ħut maqbud bl-awtorità ta’ liċenzja tas-sajd bħala passatemp mill-Kanada. Il-Kumitat Konġunt tat-Tmexxija, fil-laqgħa tiegħu fil-5 u fis-6 ta’ Ottubru 2006, ħareġ rakkomandazzjoni dwar il-laħam frisk biex jaġġorna l-bażi legali tal-istandards tal-UE u tal-Kanada.

               (5)

               Il-Kumitat Konġunt tat-Tmexxija, fil-laqgħa tiegħu fil-5 u fis-6 ta’ Ottubru 2006, ħareġ rakkomandazzjoni dwar il-laħam ikkapuljat u biex jaġġorna l-bażi legali tal-istandards tal-UE u tal-Kanada.

               (6)

               Il-Kumitat Konġunt tat-Tmexxija, fil-laqgħa tiegħu tat-3 u l-4 ta’ Ottubru 2007, ħareġ rakkomandazzjoni dwar id-determinazzjoni tal-ekwivalenza għall-kondizzjonijiet meħtieġa ta’ wara t-tbiċċir għal-laħam tat-tjur.

               (7)

               Il-Kumitat Konġunt tat-Tmexxija, fil-laqgħa tiegħu tas-27 u tat-28 ta’ April 2005, ħareġ rakkomandazzjoni li tistipula l-possibbiltà tal-importazzjoni fil-Komunità mill-Kanada ta’ molluski bivalvi ħajjin differenti mill-molluski bivalvi ħajjin imdaqqsin għas-suq, għall-ħżin fl-ilma, jew biex jintbagħtu band’ oħra jew biex jitnaddfu.

               (8)

               Bħala riżultat ta’ dawn ir-rakkomandazzjonijiet, huwa xieraq li l-partijiet rilevanti fl-Anness V tal-Ftehim ikunu emendati.

               (9)

               Skont l-Artikolu 16(3) tal-Ftehim, l-emendi għall-Annessi għandhom jiġu miftehmin permezz ta’ tpartit ta’ noti bejn il-Partijiet involuti.

               (10)

               Għaldaqstant, l-emendi irrikkmandati għall-Anness V tal-Ftehim għandhom jiġu approvati f’isem il-Komunità.

               (11)

               Id-Deċiżjoni tal-Kummissjoni C(2008) 2633 tad-19 ta’ Ġunju 2008, li ma ġietx ippubblikata f’Il-Ġurnal Uffiċjali tal-Unjoni Ewropea, għamlet ċerti emendi għall-Anness V tal-Ftehim.

               (12)

               Jeħtieġ li jsiru ċerti adattamenti ta’ natura diplomatika fit-test tal-ittri stipulati fl-Anness għad-Deċiżjoni C(2008) 2633. Biex inkunu ċari, dik id-Deċiżjoni għandha tiġi annullata u sostitwita bid-Deċiżjoni preżenti.

               (13)

               Il-miżuri stipulati f’din id-Deċiżjoni huma konformi mal-opinjoni tal-Kumitat Permanenti dwar il-Katina tal-Ikel u s-Saħħa tal-Annimali,

         IDDEĊIDIET KIF ĠEJ
   Artikolu 1
   Skont ir-rakkomandazzjonijiet tal-Kumitat Konġunt tat-Tmexxija, imwaqqaf skont l-Artikolu 16(1) tal-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik tal-annimali fir-rigward ta’ kummerċ f’ annimali ħajjin u prodotti magħmulin mill-annimali, l-emendi għall-Anness V tal-Ftehim huma b’dan approvati f’isem il-Komunità.
   It-test ta’ Skambju ta’ Ittri bejn il-Komunità Ewropea u l-Gvern tal-Kanada li jistipula dawn l-emendi għall-Anness V tal-Ftehim, huwa mehmuż fl-Anness għal din id-Deċiżjoni.
   Artikolu 2
   Id-Direttur Ġenerali għas-Saħħa u l-Konsumatur b’dan huwa awtorizzat li jiffirma l-Ittra f’isem il-Komunità Ewropea.
   Artikolu 3
   Din id-Deċiżjoni tannulla u tieħu post id-Deċiżjoni C(2008) 2633.

      Magħmul fi Brussell, is-26 ta’ Mejju 2009.

            Għall-Kummissjoni

         Androulla VASSILIOU

            Membru tal-Kummissjoni

      (1)  ĠU L 71, 18.3.1999, p. 1.

      ANNESS

         Skambju ta’ Ittri dwar l-emendi għall-Anness V tal-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik tal-annimali fir-rigward ta’ kummerċ f’annimali ħajjin u prodotti magħmulin mill-annimali

      A.   ITTRA MINGĦAND IL-KOMUNITÀ EWROPEA
      It-22 ta’ Marzu 2010
      Sinjur,
      B’referenza għall-Artikolu 16(2) u (3) tal-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik tal-annimali fir-rigward ta’ kummerċ f’annimali ħajjin u prodotti magħmulin mill-annimali, magħmul f’Ottawa fis-17 ta’ Diċembru 1998, minn hawn ‘il quddiem imsejjaħ “il-Ftehim”, għandi l-unur li nipproponi emendi għall-Anness V tal-Ftehim skont ir-rakkomandazzjonijiet tal-Kumitat Konġunt tat-Tmexxija mwaqqaf skont l-Artikolu 16(1) tal-Ftehim, kif ġej:

                  1.

                  L-iskeda fil-punt 6 dwar il-laħam Frisk fl-Anness V tal-Ftehim hi mibdula bl-iskeda fl-Appendiċi I ta’ dan l-Iskambju ta’ Ittri.

                  2.

                  L-iskeda fil-punt 11 dwar il-prodotti tas-Sajd għall-konsum mill-bniedem fl-Anness V tal-Ftehim hi mibdula bl-iskeda fl-Appendiċi II ta’ dan l-Iskambju ta’ Ittri.

                  3.

                  L-iskeda fil-punt 15 dwar il-laħam Ikkapuljat fl-Anness V tal-Ftehim hi mibdula bl-iskeda fl-Appendiċi III ta’ dan l-Iskambju ta’ Ittri.

                  4.

                  Il-paragrafu 1 tal-Kapitolu II tan-Nota A ta’ Qiegħ il-Paġna fl-Anness V tal-Ftehim huwa mħassar.

                  5.

                  Il-paragrafu 1 tal-Kapitolu I tan-Nota B ta’ Qiegħ il-Paġna fl-Anness V tal-Ftehim huwa mibdul kif ġej:
                  “Għall-ħut maqbud bl-awtorità ta’ liċenzja għas-sajd bħala passatemp mill-Kanada b’isem l-importatur, iridu jiġu sodisfatti dawn il-kundizzjonijiet li ġejjin:

                              —

                              il-ħut inqabad fl-ilmijiet tas-sajd Kanadiżi f’dati li jaqgħu matul iż-żmien ta’ validità tal-liċenzja, b’konformità mar-regolamenti Kanadiżi dwar is-sajd sportiv, u li l-limiti tal-pussess kienu rispettati;

                              —

                              il-ħut tnaddaf mill-imsaren skont il-miżuri xierqa tal-iġjene u tal-priżervazzjoni;

                              —

                              il-ħut mhuwiex ta’ speċi velenuża jew ta’ speċi li jista’ jkun fiha l-bijotossini;

                              —

                              il-ħut irid jiddaħħal fil-Komunità fi żmien xhar wara l-aħħar data ta’ validità tal-liċenzja tas-sajd bħala passatemp u mhuwiex maħsub għall-bejgħ. Kopja tal-liċenzja tas-sajd bħala passatemp trid tkun mehmuża mad-dokument mibgħut mal-ħut.”

                  6.

                  Il-paragrafi 3, 4 u 5 tal-Kapitolu I tan-Nota B ta’ Qiegħ il-Paġna fl-Anness V tal-Ftehim huma mħassra.

                  7.

                  Il-paragrafi 1, 2, 3, 4 u 5 tal-Kapitolu II tan-Nota B ta’ Qiegħ il-Paġna fl-Anness V tal-Ftehim huma mħassra.

                  8.

                  Il-paragrafu 2 tal-Kapitolu I tan-Nota C ta’ Qiegħ il-Paġna fl-Anness V tal-Ftehim huwa mibdul kif ġej:
                  “Molluski bivalvi ħajjin imdaqqsin għas-suq iridu jkunu maħsuba għall-konsum uman dirett, u mhux għall-ħażna fl-ilma, jew biex jintbagħtu post ieħor jew biex jitnaddfu fil-KE.”

            Għandi l-unur li nipproponi li jekk din l-ittra u l-Appendiċi tagħha, li huma ugwalment awtentiċi kemm bl-Ingliż kif ukoll bil-Franċiż, huma aċċettabbli għall-Gvern tiegħek, din l-ittra flimkien mal-konferma tiegħek jikkostitwixxu qbil biex jiġi emendat il-Ftehim, li għandu jidħol fis-seħħ fid-data tal-aħħar nota tal-iskambju ta’ noti diplomatiċi bejn il-Gvern tal-Kanada u l-Komunità Ewropea u jikkonfermaw li ntemmew il-proċeduri interni kollha meħtieġa għas-seħħ ta’ dan l-Iskambju ta’ Ittri.
      Sinjur, nitolbok taċċetta l-assigurazzjoni tal-ogħla stima tiegħi.

            Għall-Komunità Ewropea

         Robert MADELIN

      B.   ITTRA MINGĦAND IL-GVERN TAL-KANADA
      Is-16 ta’ April 2010
      Sinjur,
      Għandi l-unur nikkonferma li rċevejt l-ittra tiegħek bid-data tat-22 ta’ Marzu 2010 li tgħid hekk:
      “Sinjur,
      B’referenza għall-Artikolu 16(2) u (3) tal-Ftehim milħuq bejn il-Komunità Ewropea u l-Gvern tal-Kanada dwar miżuri sanitarji biex jipproteġu s-saħħa pubblika u dik tal-annimali fir-rigward ta’ kummerċ f’annimali ħajjin u prodotti magħmulin mill-annimali, magħmul f’Ottawa fis-17 ta’ Diċembru 1998, minn hawn ‘il quddiem imsejjaħ ‘il-Ftehim’, għandi l-unur li nipproponi xi emendi għall-Anness V tal-Ftehim skont ir-rakkomandazzjonijiet tal-Kumitat Konġunt tat-Tmexxija mwaqqaf skont l-Artikolu 16(1) tal-Ftehim, kif ġej:

                  1.

                  L-iskeda fil-punt 6 dwar il-laħam Frisk fl-Anness V tal-Ftehim hi mibdula bl-iskeda fl-Appendiċi I ta’ dan l-Iskambju ta’ Ittri.

                  2.

                  L-iskeda fil-punt 11 dwar il-prodotti tas-Sajd għall-konsum mill-bniedem fl-Anness V tal-Ftehim hi mibdula bl-iskeda fl-Appendiċi II ta’ dan l-Iskambju ta’ Ittri.

                  3.

                  L-iskeda fil-punt 15 dwar il-laħam Ikkapuljat fl-Anness V tal-Ftehim hi mibdula bl-iskeda fl-Appendiċi III ta’ dan l-Iskambju ta’ Ittri.

                  4.

                  Il-paragrafu 1 tal-Kapitolu II tan-Nota A ta’ Qiegħ il-Paġna fl-Anness V tal-Ftehim huwa mħassar.

                  5.

                  Il-paragrafu 1 tal-Kapitolu I tan-Nota B ta’ Qiegħ il-Paġna fl-Anness V tal-Ftehim huwa mibdul kif ġej:
                  “Għall-ħut maqbud bl-awtorità ta’ liċenzja għas-sajd bħala passatemp mill-Kanada b’isem l-importatur, iridu jiġu sodisfatti dawn il-kundizzjonijiet li ġejjin:

                              —

                              il-ħut nqabad fl-ilmijiet tas-sajd Kanadiżi f’dati li jaqgħu matul iż-żmien ta’ validità tal-liċenzja, b’konformità mar-regolamenti Kanadiżi dwar is-sajd sportiv, u li l-limiti tal-pussess kienu rispettati;

                              —

                              il-ħut jitnaddaf mill-imsaren skont il-miżuri xierqa tal-iġjene u tal-priżervazzjoni;

                              —

                              il-ħut mhuwiex ta’ speċi velenuża jew ta’ speċi li jista’ jkun fiha l-bijotossini;

                              —

                              il-ħut irid jiddaħħal fil-Komunità fi żmien xhar wara l-aħħar data ta’ validità tal-liċenzja tas-sajd bħala passatemp u mhuwiex maħsub għall-bejgħ. Kopja tal-liċenzja tas-sajd bħala passatemp trid tkun mehmuża mad-dokument mibgħut mal-ħut.”

                  6.

                  Il-paragrafi 3, 4 u 5 tal-Kapitolu I tan-Nota B ta’ Qiegħ il-Paġna fl-Anness V tal-Ftehim huma mħassra.

                  7.

                  Il-paragrafi 1, 2, 3, 4 u 5 tal-Kapitolu II tan-Nota B ta’ Qiegħ il-Paġna fl-Anness V tal-Ftehim huma mħassra.

                  8.

                  Il-paragrafu 2 tal-Kapitolu I tan-Nota C ta’ Qiegħ il-Paġna fl-Anness V tal-Ftehim huwa mibdul kif ġej:
                  “Molluski bivalvi ħajjin imdaqqsin għas-suq iridu jkunu maħsuba għall-konsum uman dirett, u mhux għall-ħażna fl-ilma, jew biex jintbagħtu post ieħor jew biex jitnaddfu fil-KE.”
                  Għandi l-unur li nipproponi li jekk din l-ittra u l-Appendiċi tagħha, li huma ugwalment awtentiċi kemm bl-Ingliż kif ukoll bil-Franċiż, huma aċċettabbli għall-Gvern tiegħek, din l-ittra flimkien mal-konferma tiegħek jikkostitwixxu qbil biex jiġi emendat il-Ftehim, li għandu jidħol fis-seħħ fid-data tal-aħħar nota tal-iskambju ta’ noti diplomatiċi bejn il-Gvern tal-Kanada u l-Komunità Ewropea u jikkonfermaw li twettqu l-proċeduri interni kollha meħtieġa għas-seħħ ta’ dan l-Iskambju ta’ Ittri.”

            Għandi l-unur nikkonferma li dan ta’ hawn fuq huwa aċċettabbli għall-Gvern tiegħi u li l-ittra tiegħek u din ir-risposta u l-Appendiċi mehmużin, li huma ugwalment awtentiċi kemm bl-Ingliż kif ukoll bil-Franċiż, flimkien jikkostitwixxu qbil biex jiġi emendat il-Ftehim skont il-proposta tiegħek, li għandu jidħol fis-seħħ fid-data tal-aħħar nota tal-iskambju ta’ noti diplomatiċi bejn il-Gvern tal-Kanada u l-Komunità Ewropea u jikkonfermaw li twettqu l-proċeduri interni kollha meħtieġa għas-seħħ ta’ dan l-Iskambju ta’ Ittri.
      Sinjur, nitolbok taċċetta l-assigurazzjoni tal-ogħla stima tiegħi.

            Għall-awtorità kompetenti tal-Gvern tal-Kanada

         Ross HORNBY

         Appendiċi I
         6.   Laħam frisk

                     Prodott

                     Esportazzjonijiet mill-KE għall-Kanada

                     Esportazzjonijiet mill-Kanada għall-KE

                     Kundizzjonijiet tan-negozju

                     Ekwivalenza

                     Kundizzjonijiet speċjali

                     Azzjoni

                     Kundizzjonijiet tan-negozju

                     Ekwivalenza

                     Kundizzjonijiet speċjali

                     Azzjoni

                     Standards tal-KE

                     Standards tal-Kanada

                     Standards tal-Kanada

                     Standards tal-KE

                     Saħħa tal-annimali

                                 —

                                 Annimali li jixtarru

                     2002/99/KE
                     Ir-Regolament (KE) Nru 999/2001

                     L-Att u r-Regolamenti dwar is-Saħħa tal-Annimali
                     Sezz 40, 41

                     Iva 2

                     Dikjarazzjoni tal-oriġini

                     L-Att u r-Regolamenti dwar is-Saħħa tal-Annimali

                     2002/99/KE Ir-Regolament (KE) Nru 999/2001
                     Id-Deċiżjoni 79/542/KEE

                     Iva 3

                                 —

                                 Equidae

                     2002/99/KE

                     L-Att u r-Regolamenti dwar is-Saħħa tal-Annimali
                     Sezz 40, 41

                     Iva 2

                     Dikjarazzjoni tal-oriġini

                     L-Att u r-Regolamenti dwar is-Saħħa tal-Annimali

                     2002/99/KE Id-Deċiżjoni 79/542/KEE

                     Iva 3

                                 —

                                 Qżieqeż

                     2002/99/KE

                     L-Att u r-Regolamenti dwar is-Saħħa tal-Annimali
                     Sezz 40, 41

                     Iva 2

                     Dikjarazzjoni tal-oriġini

                     L-Att u r-Regolamenti dwar is-Saħħa tal-Annimali

                     2002/99/KE Id-Deċiżjoni 79/542/KEE

                     Iva 3

                     Saħħa pubblika

                     Ir-Regolamenti (KE) Nru 852/2004, (KE) Nru 853/2004, (KE) Nru 854/2004

                     L-Att u r-Regolamenti dwar l-Ispezzjoni tal-laħam
                     L-Att u r-Regolamenti dwar l-Ikel u d-Drogi
                     L-Att u r-Regolamenti dwar l-Imballaġġ u t-Tikkettjar għall-Konsumatur (jekk ippakkjat għall-bejgħ bl-imnut)
                     L-Att dwar il-Prodotti Agrikoli u r-Regolamenti dwar il-klassifikazzjoni tal-karkassi tal-bhejjem u tat-Tajr, tal-Kanada. (jekk hu taċ-ċanga)

                     Iva 1

                     Xi stipulazzjonijiet li għandhom jiġu rriveduti meta jkun emendat ir-Regolament dwar l-Ispezzjoni tal-Laħam.

                     L-Att u r-Regolamenti dwar l-Ispezzjoni tal-laħam
                     L-Att u r-Regolamenti dwar l-Ikel u d-Drogi
                     L-Att u r-Regolamenti dwar l-Imballaġġ u t-Tikkettjar għall-Konsumatur (jekk ippakkjat għall-bejgħ bl-imnut)
                     L-Att dwar il-Prodotti Agrikoli u r-Regolamenti dwar il-Klassifikazzjoni tal-Karkassi tal-bhejjem u tat-Tjur, tal-Kanada. (jekk hu taċ-ċanga)

                     Ir-Regolamenti (KE) Nru 852/2004, (KE) Nru 853/2004, (KE) Nru 854/2004
                     Id-Deċiżjoni 79/542/KEE Id-Id-Deċiżjoni 2005/290/KE

                     Iva 1

                     Sottosezzjonijiet (2) u (3) tas-sezzjoni 11.7.3 dwar l-Unjoni Ewropea tal-Kapitolu 11 tal-Manwal dwar l-Iġjene tal-Laħam kif stipulat fid-Direttiva (Nru 2008/33/KE) (1) dwar l-Iġjene tal-Laħam

                     Stipulazzjonijiet ante u post mortem, id-definizzjoni ta’ xkupilji għat-tindif tas-suq u rekwiżiti oħra tal-iġjene meta jiġu applikati r-Regolamenti l-ġodda tal-UE dwar l-Iġjene tal-Ikel.

            (1)  http://www.inspection.gc.ca/francais/anima/meavia/mmopmmhv/chap11/eu-uef.shtml għall-verżjoni bil-Franċiż u
         http://www.inspection.gc.ca/english/anima/meavia/mmopmmhv/chap11/eu-uee.shtml għall-verżjoni bl-Ingliż.

         Appendiċi II
         11.   Prodotti tas-sajd u molluski bivalvi ħajjin

                     Prodott

                     Esportazzjonijiet mill-KE għall-Kanada

                     Esportazzjonijiet mill-Kanada għall-KE

                     Kundizzjonijiet tan-negozju

                     Ekwivalenza

                     Kundizzjonijiet speċjali

                     Azzjoni

                     Kundizzjonijiet tan-negozju

                     Ekwivalenza

                     Kundizzjonijiet speċjali

                     Azzjoni

                     Standards tal-KE

                     Standards tal-Kanada

                     Standards tal-Kanada

                     Standards tal-KE

                     Saħħa tal-annimali

                                 1.

                                 Annimali ħajjin u prodotti tal-akkwakultura maħsuba għall-konsum mill-bniedem jew għall akkwakultura

                                 2.

                                 Ħut mejjet imnaddaf mill-imsaren għall-konsum mill-bniedem

                                 3.

                                 Prodotti mejtin mhux imnaddfin mill-imsaren għall-konsum mill-bniedem

                                 4.

                                 Bajd ħaj tal-ħut għall-akkwakultura

                                 5.

                                 Ħut ħaj għall-akkwakultura (inklużi l-ħut imġewnaħ, il-molluski, il-krustaċji u invertebrati oħra)

                     Id-Direttiva 2006/88/KE

                     Ir-Regolamenti dwar is-Saħħa tal-Ħut magħmulin skont l-Att dwar is-Sajd, R.S.C. 1985, c.F-14

                                 1.

                                 NE

                                 2.

                                 Iva 2

                                 3.

                                 NE

                                 4.

                                 NE

                                 5.

                                 NE

                     Ċertifikat tas-saħħa għall-ħut maħruġ minn korp uffiċjali

                     Ir-Regolamenti dwar is-Saħħa tal-Ħut magħmulin skont l-Att dwar is-Sajd, R.S.C. 1985, c. F-14

                     Id-Direttiva 2006/88/KE
                     Id-Deċiżjonijiet 2003/858/KE 2003/804/KE 2006/656/KE
                     Ir-Regolament (KE) Nru 1251/2008
                     Ir-Regolamenti (KE) Nru 2074/2005, (KE) Nru 1250/2008

                                 1.

                                 NE

                                 2.

                                 Iva 2

                                 3.

                                 NE

                                 4.

                                 NE

                                 5.

                                 NE

                     Ċertifikat uffiċjali tas-saħħa

                     Saħħa pubblika

                                 —

                                 Ħut u prodotti tas-sajd għall-konsum mill-bniedem

                     Ir-Regolamenti (KE) Nru 852/2004, (KE) Nru 853/2004, (KE) Nru 854/2004, (KE) Nru 2073/2005

                     Ir-Regolamenti dwar l-Ispezzjoni tal-ħut magħmulin skont l-Att dwar l-Ispezzjoni tal-ħut, R.S.C., 1985, c. F-12
                     L-Att u r-Regolamenti dwar l-Ikel u d-Drogi
                     Ir-Regoli tal-Imballaġġ u t-Tikkettjar għall-Konsumatur (jekk ippakkjati għall-bejgħ bl-imnut)

                     Iva 1

                     Ħut iffumigat ippakkjat ġo kontenituri ssiġillati ermetikament mhumiex iffriżati, irid ikun fihom kontenut ta’ melħ ta’ mhux inqas minn 9 % (il-metodu water phase).
                     Is-sistemi Kanadiża u tal-KE huma kkunsidrati li jagħtu livell ta’ protezzjoni ekwivalenti għal xulxin fir-rispett ta’ rekwiżiti mikrobijoloġiċi. Minkejja dan, il-kriterji mikrobijoloġiċi użati mill-Kanada u l-KE għall-monitoraġġ tal-prodott aħħari huma differenti minn xulxin f’xi aspetti. Għall-prodotti esportati hija r-risponsabbiltà tal-esportatur li jagħmel ċert li l-prodotti tiegħu jilħqu l-kriterji tal-pajjiż importatur.

                     Ir-Regolamenti dwar l-Ispezzjoni tal-ħut magħmulin skont l-Att dwar l-Ispezzjoni tal-ħut, R.S.C., 1985, c. F-12

                     Ir-Regolamenti (KE) Nru 852/2004, (KE) Nru 853/2004, (KE) Nru 854/2004, (KE) Nru 2073/2005
                     Id-Deċiżjonijiet 2005/290/KE

                     Iva 1

                     Nota B (I) ta’ qiegħ il-paġna
                     Is-sistemi Kanadiża u tal-KE huma kkunsidrati li jagħtu livell ta’ protezzjoni ekwivalenti għal xulxin fir-rispett ta’ rekwiżiti mikrobijoloġiċi. Minkejja dan, il-kriterji mikrobijoloġiċi użati mill-Kanada u l-KE għall-monitoraġġ tal-prodott aħħari huma differenti minn xulxin f’xi aspetti. Għall-prodotti esportati hija r-risponsabbiltà tal-esportatur li jagħmel ċert li l-prodotti tiegħu jilħqu l-kriterji tal-pajjiż importatur.

                     L-awtorità tas-Saħħa tal-Kanada għandha tkun mitluba li tirrevedi r-regolamenti dwar il-ħut iffumigat skont il-prijorità

                                 —

                                 Molluski bivalvi ħajjin għall-konsum mill-bniedem, inklużi l-ekinodermi, it-tunikati u l-gastropodi tal-baħar

                     Ir-Regolamenti (KE) Nru 852/2004, (KE) Nru 853/2004, (KE) Nru 854/2004

                     Ir-Regolamenti dwar l-Ispezzjoni tal-ħut magħmulin skont l-Att dwar l-Ispezzjoni tal-ħut, R.S.C., 1985, c. F-12

                     Iva 2

                     Nota C (ii) ta’ qiegħ il-paġna

                     Il-KE għandha tipprovdi lista ta’ ċentri tad-dispaċċ, il-KE titlob li l-Kanada tirrevedi l-limiti tal-kontaminanti biex tassessal-ekwivalenza

                     Ir-Regolamenti dwar l-Ispezzjoni tal-ħut magħmulin skont l-Att dwar il-Ħut, R.S.C., 1985, c. F-12
                     Il-Ġestjoni taż-żoni tas-sajd ikkontaminati
                     Ir-Regolamenti magħmulin skont l-Att dwar is-Sajd, R.S.C. 1985, c. F-14

                     Ir-Regolamenti (KE) Nru 852/2004, (KE) Nru 853/2004, (KE) Nru 854/2004, (KE) Nru 2074/2005

                     Iva 2

                     Nota C (ii) ta’ qiegħ il-paġna
                     Ċertifikat uffiċjali

                     Evalwa l-ekwivalenza tal-kwalità batterjoloġika fuq l-ilmijiet tat-tkabbir kontra l-laħam tal-frott tal-baħar
                     Il-Kanada għandha tipprovdi lista ta’ impjanti tal-ipproċessar approvati

         Appendiċi III
         15.   Laħam ikkapuljat

                     Prodott

                     Esportazzjonijiet mill-KE għall-Kanada

                     Esportazzjonijiet mill-Kanada għall-KE

                     Kundizzjonijiet tan-negozju

                     Ekwivalenza

                     Kundizzjonijiet speċjali

                     Azzjoni

                     Kundizzjonijiet tan-negozju

                     Ekwivalenza

                     Kundizzjonijiet speċjali

                     Azzjoni

                     Standards tal-KE

                     Standards tal-Kanada

                     Standards tal-Kanada

                     Standards tal-KE

                     Saħħa tal-annimali

                                 —

                                 Annimali li jixtarru

                     Id-Direttiva 2002/99/KE

                     L-Att u r-Regolamenti dwar is-Saħħa tal-Annimali
                     Sezz 40-52

                     Iva 3

                     Kif definit fir-Regolamenti dwar l-Ispezzjoni tal-Laħam

                     L-Att u r-Regolamenti dwar is-Saħħa tal-Annimali

                     Id-Direttiva 2002/99/KE
                     Id-Deċiżjoni 79/542/KEE

                     Iva 3

                                 —

                                 Qżieqeż

                     Id-Direttiva 2002/99/KE

                     L-Att u r-Regolamenti dwar is-Saħħa tal-Annimali
                     Sezz 40-52

                     Iva 3

                     Kif definit fir-Regolamenti dwar l-Ispezzjoni tal-Laħam

                     L-Att u r-Regolamenti dwar is-Saħħa tal-Annimali

                     Id-Direttiva 2002/99/KE
                     Id-Deċiżjoni 79/542/KEE

                     Iva 3

                                 —

                                 Equidae

                     Id-Direttiva 2002/99/KE

                     L-Att u r-Regolamenti dwar is-Saħħa tal-Annimali
                     Sezz 40-52

                     Iva 3

                     L-Att u r-Regolamenti dwar is-Saħħa tal-Annimali

                     Id-Direttiva 2002/99/KE

                     Iva 3

                                 —

                                 Tjur Tjur salvaġġ Tjur imrobbi

                     Id-Direttiva 2002/99/KE

                     L-Att u r-Regolamenti dwar is-Saħħa tal-Annimali
                     Sezz 40-52

                     Iva 3

                     L-Att u r-Regolamenti dwar is-Saħħa tal-Annimali

                     Id-Direttiva 2002/99/KE

                     Iva 3

                     Saħħa pubblika

                     Ir-Regolamenti (KE) Nru 852/2004, (KE) Nru 853/2004, (KE) Nru 854/2004

                     L-Att u r-Regolamenti dwar l-Ispezzjoni tal-laħam
                     L-Att u r-Regolamenti dwar l-Ikel u d-Drogi
                     L-Att u r-Regolamenti dwar l-Imballaġġ u t għall-Konsumatur (jekk ippakkjat għall-bejgħ bl-imnut)Tikkettjar

                     Iva 2

                     Mhemmx kummerċ fil-laħam ikkapuljat tat-tjur salvaġġ

                     L-Att u r-Regolamenti dwar l-Ispezzjoni tal-laħam
                     L-Att u r-Regolamenti dwar l-Ikel u d-Drogi
                     L-Att u r-Regolamenti dwar l-Imballaġġ u t-Tikkettjar għall-Konsumatur (jekk ippakkjat għall-bejgħ bl-imnut)

                     Ir-Regolamenti (KE) Nru 852/2004, (KE) Nru 853/2004, (KE) Nru 854/2004
                     Id-Deċiżjoni 79/542/KEE

                     Iva 3

                     Nota A (I) ta’ qiegħ il-paġna


title: Deċiżjoni tal-Kunsill (UE) 2015/2103 tas-16 ta' Novembru 2015 dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta' Greenland, min-naħa l-oħra

text:
               21.11.2015

               MT

               Il-Ġurnal Uffiċjali tal-Unjoni Ewropea

               L 305/1

         DEĊIŻJONI TAL-KUNSILL (UE) 2015/2103
   tas-16 ta' Novembru 2015
   dwar l-iffirmar, f'isem l-Unjoni Ewropea, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta' Greenland, min-naħa l-oħra
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Fit-28 ta' Ġunju 2007, il-Kunsill adotta r-Regolament (KE) Nru 753/2007 (1) dwar il-konklużjoni tal-Ftehim ta' Sħubija fis-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta' Greenland, min-naħa l-oħra (“il-Ftehim ta' Sħubija”).

               (2)

               Il-Protokoll attwali jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim tas-Sajd jiskadi fil-31 ta' Diċembru 2015.

               (3)

               Il-Kunsill awtorizza lill-Kummissjoni tinnegozja protokoll ġdid għall-Ftehim ta' Sħubija li jagħti opportunitajiet tas-sajd lill-bastimenti tal-Unjoni fiż-żona tas-sajd ta' Greenland. Wara li ntemmu dawk in-negozjati, ġie inizjalat Protokoll ġdid (“il-Protkoll”) fl-20 ta' Marzu 2015.

               (4)

               Sabiex ikun żgurat li l-bastimenti tal-Unjoni jkomplu għaddejjin bl-attivitajiet tas-sajd tagħhom u f'konformità mal-Artikolu 14 tiegħu, il-Protokoll għandu jiġi applikat b'mod provviżorju mill-1 ta' Jannar 2016.

               (5)

               Il-Protokoll għandu jiġi ffirmat u applikat fuq bażi provviżorja, sa ma jitlestew il-proċeduri meħtieġa għall-konklużjoni tiegħu,

         ADOTTA DIN ID-DEĊIŻJONI:
   Artikolu 1
   L-iffirmar, f'isem l-Unjoni, tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija dwar is-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta' Greenland, min-naħa l-oħra (“il-Protokoll”), huwa b'dan awtorizzat, soġġett għall-konklużjoni tal-Protokoll.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat jaħtar il-persuna(i) bis-setgħa li tiffirma/jiffirmaw il-Protokoll f'isem l-Unjoni.
   Artikolu 3
   Il-Protkoll għandu japplika fuq bażi provviżorja, f'konfomità mal-Artikolu 14 tiegħu, mill-1 ta' Jannar 2016, sa ma jitlestew il-proċeduri meħtieġa għall-konklużjoni tiegħu.
   Artikolu 4
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, is-16 ta' Novembru 2015.

            Għall-Kunsill

            Il-President

         F. ETGEN

      (1)  Regolament tal-Kunsill (KE) Nru 753/2007 tat-28 ta' Ġunju 2007 dwar il-konklużjoni tal-Ftehim ta' Sħubija fis-Sajd bejn il-Komunità Ewropea, minn naħa waħda, u l-Gvern tad-Danimarka u l-Gvern Awtonomu ta' Greenland, min-naħa l-oħra (ĠU L 172, 30.6.2007, p. 1).